
CELEBRACION Dl 100 ANA Dl EXPERIENCIA Dl 

SENOR CHARLES LAKE 



Di aluna rnainta, Prome Minsiter Evelyn Wever-Croes a wordo 
invita na un celebradon hopt special na Centro KEbrahacha. 
Hunto cu su famia y e famia grandi di e centro y Prome Minister, 
Sehor Charles Lake a celebre e gran bendidøn di a had 100 
aha. 

Prome Minister a bishita Centro Kibrahacha aigun luna pasa 
na unda cu el a conbersa cu sehor Charles y cu hopi emocion 
sehor Charles a conta Prome Minister cu e ta bay celebra 100 
aha, pero bou di un condicion, esta si Dios permitie. Sehor 
Charles a had 100 aha y a celebra esaki rondona di esnan cu 


ta stim e y cu ttn carihø p r e, mustrando asina lambe e bida cu 
sehor Charles a hiba, ganando afecto, amor y cariho di famia 
y amigonam 

Tawata pa Prome Minister un honor grandi di a wordo invita na 
e celebradon di 100 aha di experiencia di sehor Charles Lake 
y a desee pabien y hopi bendicion. 

Prome Minister a tuma e oportunidad tambe pa saluda y a 
gradid nos dushi pensionadonan pa e trabou grandi cu nan a 
had pa nos pais. 

IN ISTER OTMAR ODUBER 

MINISTER di DesaroyoTeritorial, Infrastruetura y Medio 


bil 


e 


Minister Otmar Oduber: 


INTERES GENERAL MESTER PREVALESE RIBA 
INTERESNAN PERSONAL SI KIER TRECE CAMBIO 

NA PARKIETENBOS Y VECINDARIO 



E ley di Serlimar ta forma parti di un ley integral pa maneha 
desperdicio na Aruba. Na vanøs øcasiøn durante tratamento di 
e ley cu a tuma luga recientemente, a duna splicaciøn dt con 
e ley di Serlimar ta e yabi pa Gøbiernø di Aruba por atende 
cu e problema di desperdicio. Lamentabel den tur esaki ta cu 
e discusionnan ta concentra riba interes di un companta of 
persona! y no ta discutiendø e peltger cu tin pa salud di nos 
hendenan. 

Minister Otmar Oduber durante rueda di prensa semanal di 
Gøbiernø a enfatisa cu e salud di ciudadanonan afecta como 
consecuencia di e prøblema di maneho dt desperdicio, ta e 
punfo principal y di pnoridad cu ta atende cu ne den e ley di 
Serlimar Tur e discusiøn y potarisacion crea den comunidad 
pa un compania na Aruba a desvia e reaiidad di kico nøs ta 
atendiendo cu ne. 

Na maart 2018, Minister Oduber conhuntamente cu Minister 
encarga cu safubridad publico Dangui Oduber a had peticion 
na Ran American Health Organizatiøn (PAHO) pa duna nan 
punto di bistå riba e situacion di dump Parkietenbos. Pa cual e 
resultado tabata hopi eta: cera dump ayeraT. PAHO ta raporta 
cu e dump ta malo pa esnan cu ta biba rond di e area y pa 
henter Aruba. Consecuentemente Aruba no ta eumpliendø cu 


ningun ley internacional cu ta dicta e forma respønsabe! con 
un Gobierno mester atende cu su dump, Hopi discusiøn a bin 
dilanti di parti gremionan. NGO’s y Parlamentariø y Prensa, 
riba diferente tema manera rapørt di Arcadls y incinerator. Pero 
practicamente niun discusion tocante e consecuencianan pa 
salubridad. Pa loke ta e incinerator Minister Oduber a inførma 
cu a saca e parti aki completamente for di e ley di Serlimar pa 
evita cu ta sigui crea discusion riba e punto aki, neglishando 
aspectonan cu real mente ta importante. Aworaki Gobierno ta 
tumando responsabiiidad pa atende cu e situacion aki, cual 
diferente Gobierno a purba atende cu ne. Sinembargo mescos 
a sosode den pasado unabes cu a cumtnsa trata e tema aki y 
gruponan cu tin interes fanta contra, ta para tur cos. Pa cual 
Serlimar a keda con e ta, sin førma pa nan por para riba nan 
mes financieramente y sin fondø pa traha profesionat. Tur cu 
a cøndud na e dump cu nos conoce pa e ultimo decadanan. 

Salud di e personanan cu ta biba den e vedndariø nø ta un 
discusion cu kier a hiba den publicidad, pesey no a papia di 
e circumstancianan prøme. A scoge pa atende cu ne na un 
manera prøfestønal, seno y cu envolvementø di institufønan 
profesional local y internacional, ya pa casi dos aha caba.’ 

Banda di e raport di PAHO y investigacionnan cu a tuma luga 
hunto cu The Caribbean Public Health Agency (CARPHA) 
ta bezig cu un registradon di cancer pa registra e diferente 
tipo di cancer cu ta conoce na Aruba y den ki bario mas cu 
otro. Huntø cu Directie Volksgezondheid (DVG) y Algemene 
Ziektekosten Verzekering (AZV), ta tene registro di kehønan 
cu ta drenta. Pa cual e kehønan cu mas ta drenta for di den e 
area di dump Parkietenbos ta: keho di Asthma, dolør di cabes 
cronico, dølor dl musculo, problema cu vectors, prøblema cu 
diferente insecto, cancer y malesanan di cuero. 

Pa cønclul, ta importate pa pueblo di Aruba realisa cu tin un 
situacion peligrosø y critico cu mester atende cu ne na sertø y 
o tin espacio pa entretene discusionnan cu no ta relevante na 
un soluciøn. 























Diamars 22 October 2019 


-MNUNE^ 



'ww 

Upcycle 

Center 

Serllmar 


Open House 


Upcycle 
L Center 

L. Serlimar 


Frames 


made from pallets 











































































Annual Meetings di IMF y World Bank na Washington: 

MINISTER XIOMARA RUIZ-MADURO A REUNI CU 
DEPARTAMENTO FISCAL Y ESTADISTICA Dl IMF 


Siman pasa Minister Ruiz-Maduro tabata presente na e 
Annual Meetings di IMF y World Bank na Washington. E 
mandatario a reuni cu e departamento fiscat di [MF riba e 
analisis cu nan ta bin had pa Aruba riba gasto di personal di 
Gobierno. E analisis akt lo tuma lugar entre 6 y 19 di november 
proximo. Ta importante pa nos por haya un bistå concreto dt 
e componentenan dt e gastonan relata na personaL Gobierno 
ta trahando na un manera seno pa baha gasto di personal y 
e recomendacionnan cu lo surti di e analisis aki por yuda bon 
den e toma y ehecucion di e dedsionnan necesario. 

Den e cuadro di fortalese departamentonan vital pa Pais Aruba 
Minister Ruiz-Maduro a reuni cu e Departamento di Estadistica 
di IMF pa asina pidi nan asistencia pa e clasificadon di 
informacion financiero di Pais Aruba por wordo haci conforme 
e standard internacional dt IMF pa cu Government Financial 
Statisttes (GES). Esaki ta necesario pa asina nos data financiero 
por wordo compila y tambe compara segun standardnan 
internacional. Esakt lo facilita e trabou di evaluadon financiero 
y economico dt nos Pais y tambe ta haci cu e cifranan di 
flnansa di Gobierno ta cuadra cu e cifranan produci pa Banco 
Central. Gobierno to percura pa empleadonan di Departamento 
di Finansa haya curso di capacitacion on line di IMF. A keda 
palabra cu e Departamento di Estadistica di IMF lo euminsa 
evalua e informacion financiero di Aruba cu ya ta disponibel 
caba na IMF y pa otro aha lo bin cu un mision Aruba pa asina 
brinda Aruba recomendacion riba e clasificadon di informacion 
financier© conforme e sistema di GFS. 

BUREAU MINFEC Y DE PARTAM EN TO Dl FINANZA A HACI UN PRESENTACION 

RIBA E SITUACION FINANCIERO Dl PAIS ARUBA 


NA PARLAMENTARIO HULANDES 


Den fin di siman e team di Bureau MinFEC y Departamento 
di Ftnansa a had un presentadon riba e situadon financiero 
di Pais Aruba na miembro di Parlamento Hulandes sra. Antje 
Diertens di e fracdon di D66 den Tweede Kamer. Sra. Diertens 
ta di bishita na Aruba y a word o acompana pa Parlamentarionan 
Crøes, Tjong, Yarzagaraay y Bergen di Fracciøn di MEP. 

Pa por tin un debate alcaso riba finanzas publico na Aruba 
pero tambe den Reino, e ta importante pa tur mandatario y 
Parlamentario dl Pais Aruba y esnan di Hulanda cu tin contacto 
cu y ta interesa den Aruba pa haya un splicadon detaya di ktko 
ta e situadon real di e finanzas publico di nos Pais, kiko ta e 
retonan y e posibel solucion pa e prøblemanan. 

Como Minister encarga cu flnansa di Pais Aruba tur dia nos 
ta traha pa por recobra e credibslidad financiero di Aruba na 
bienestar di ful! nos Pais. Pa logra stabilidad financiero pa 
nos Pais, tin dedsionnan cu mester word o tuma cu mester 
aprobacton di Parlamento di Aruba. Pesey ta importante pa 
e Parlamentarionan ta na aitura di con e situadon financiero 
dl nos Pais ta. Banda di esakt como Pais den Reino bou 
supervision financiero ta importante pa esnan cu ta debati 
riba Aruba den Tweede Kamer tin conocemento tambe di e 
situadon di Pais Aruba. 

Minister Ruiz-Maduro ta gradici Parlamentario sra. Antje 
Diertens pa su tnteres den e bienestar di Aruba den Reino 
y ta gradici e Parlamentarionan di Fracdon di MEP y nos 
team di Bureau MinFEC y Departamento di Finansa pa a 
brinda e oportunidad na e Parlamentario Hulandes pa ricibi e 
informacion importante aki di nos Pais. 

























































PARLAMENTARIO HULANDES SRA. ANTJE 
DIERTENS A HAYA PRESENTACION Dl SCP 



Diadomingo ultimo, Sra. Antje Diertens 
kende ta miembrø di Tweede Kamer pa 
D66, a haya un presentacion amplio di 
Sociaal Crisisplan. 

Un programa social cu ta wordo carga 
pa Gobierno den su totalidad, cu ta multi 
mtnistena! consistiendo di ministerionan 
di Husticia, Ensenansa, Saiubridad y 
Social. 

Un programa amplio cu tin como meta 
pa crea e base solid o cu Aruba mester 
pa por sigui atende structuralmente cu e 
problemanan social cu ta afectando nos 
hendenan. 

Parti di e team di SCP ta bata presente 
diadomlngopa por aelabora ampliamente 
riba e plan, su meta, su logronan te cu 
awo y unda ta premira cu lo yega. 

Splicando aigun proyecto cu ta cay den 
e programa di Sociaal Crisisplan, a 
elabora riba e proyecto "Riba Caminda pa 
Trabou” cu ta enfoca specificamente riba 
mamanan soltera kendenan ta pasa den 
un proceso di transformadon personal, 
hayando diferente curso y workshops, 
pa finalmenfe cu tntermediacion dt DPL, 
yudanan drenta e mercado laboral. 

Tambe CASA CUNA a duna un 
presentacion di nan proyecto 
"Tienermoeder huis" cu ta pa yuda y 
guia mamanan hoben con pa anda cu e 
responsabilidad nobo aki den nan bida 
y crea un relacion cu nan baby creando 
e oportunidad pa finalmente e mama 
hoben aki por keda cu su yiu. Un bunita 
proyecto cu recientemente a wordo 
inaugura. 

Mester remarca cu Sra. Diertens a 
keda Empresiona cu Aruba su Sociaal 
Cnsisplam Minister Glenbert Croes y 
Sr Rocco Tjon a expresa su gratitud na 


e team cu tabata mas cu dispuesto pa 
riba un diadomingo haci e presentacion 
aki demostrando nan pasion social cu ta 
locual cu Aruba mester di dje. 

Na mes momento e mandatario a 


expresa su gratitud na Sra. Diertens pa 
su disponibilidad y interes den SCR Sra. 
Diertens recientemente den un debate 
na Hulanda a expresa di ta considera 
su mes un representante pa Caribe 
Hulandes tambe. 

TRAYECTO LO CUMINSA 

25 februari 2020 /# 


UNDA Ml PORINSCfl 

Oficina di Formacion Soci 
Marinierskazeme Savane' 
Bureau Sociale Vorming 
Tel: 522-5352 
Sra. Jessica Ras 

info.formadonsodai@gmail.coi 


Kl DIA Ml POR INSCRIB 

AWO CABA 


Bo oportunidad pa haci un cambio positivo den bida 


Go Biemoot 


FORMACION SOCIAL TA ALGO PA BO? 


ta un hoben masculino entre 18 y 24ana? 
Hf Bo no a termina un scol secundario? i 

Y Bo kier mehora bo oportunidad pa trabou? m 

tf Bo kier un cambio positivo den bo bida? Æ 
W Bo a termina un scol secundario y ta sin trabou? 


Bishita nos na: Formacion Social - SVT 


Gabinete Wever-Croes 









































DEN ACUERDO Dl GOBERNACION 
’SCHULDHULPVERLENING’ TA UN TEMA CU 

MESTER Dl ATENCION 



Minister Bikker dialuna a splica den conferencia di prensa di 
gobiernø cu 'Schuidhulpvedening' ta encera un servicio pa 
persønanan cu tin problemanan ftnanciero y cu dado momentø 
ta cay den e spiraal di debe. Pa cu e situation akk na Huianda 
nan a bin cu diferente prøgrama y cambionan den ley pa duna 
e persønanan aki, un ayudo pa nan sali for di e spiraal aki y 
reørganisa nan debenan. E debenan cu e personanan aki ta 
cay aden, høpi biaha tin un impactø social y cu por desemfoøca 
den falta respet na nos leynan. 


Før di tempø cu Minister Bikker tabata den Parlamentø el a bin 
cu ley di iniciativa pa "Schuldsanering natuurlijke personen" y e 
ley aki awør ta pracfieamente da unda ta bay caba cu e ultimo 
prøcesø hundico cu falta. Løs di esey kier intrøduci un ley mes 
pa 'Schuldhulpverlening". Minister Bikker a splica cu ya caba 
tin e ley di 'Schuidhuipsanering' cu ta basa riba cambiønan y cu 
ta encera cincø articulo nøbø den e ørdenansa di Falfissement 
Verordening unda cu ta duna personanan opørtunidad pa 
evita cu nan ta wordø deciara bancarota. Schuldhulpveriening" 
ta encera cu Departamento Social ta duna asistenda na 
personanan cu acerca nan pasobra nan no tin un bistå mas 
cøn pa paga tur debe cu nan tin. 

Ta haci uzo di e instrumento huridico cu ta un "cøoling off 
period 1 unda cu por ehempel pa entre tres y seis luna e 
instancianan cu mester haya nan placa no por pone beslag 
riba salario di esunnan cu debe pa asina duna e persona 
opørtunidad pa e reørganisa su debenan. E persona ta haya 
un ’Schuldhulpverlening' krediet unda ta sinta na mesa cu 
esunnan cu e debe y despues ta yega na un palabradon nøbo 
pa e persona por haya un di døs opørtunidad pa e por cuminsa 
practicamente futl di nobo pa e pør atende cu su debenan. 
Cu e ayudo aki e persona aki por tin un calidad di bida nøbo 
pasobra cu un spiraal di debe e persønanan aki no ta mira 
ningun salida mas y ta traha pa paga debe so. E situation aki 
por afecta nan famia y yiunan cu despues por tin prøblema 
social. 

RESUMEN Dl SIMAN Dl MINISTERIO Dl HUSTICIA, SIGURIDAD Y 
INTEGRACION BOU ENCARGO Dl MINISTER MR. ANDIN BIKKER 

14 0CT-19 0CT, 2019 




Dialuna 14 di October Minister di Husticia mr Andin Sikker 
tabata den conferencia di prensa unda ela rechasa e mocion 
presenta pa un mlembro di Tweede Kamer, sr. van Dam, 
kende a base di cierto incidentenan basicamente a propone 
pa bay cambia Statuut pa cu e tema di Husticia. Minister 
Sikker a expresa cu e mocion no tin base y ta compietamente 
innecesario, ademas Tweede Kamer no por dicidi riba e tema 
pa Aruba, ja cu e islanan ta partnernan igual den Reino y di 
parti di Aruba no tin ningun intendon pa bay ampfia articuEo 3 
di Statuut di Reino. Entretanto Pariamentario van Dam a pone 
e mocion on hold pa tempo indefmi. 



Diamars mainta e prome mast pa e sistema di radar pa KPA a 
keda lanta na warda di polis na San Nicolas. Minister Sikker a 
bay mira con e mast a keda y ta hopi contento cu progreso di e 
trabounan y cu muy pronto e instalacion di e radar pa KPA por 
tuma luga. Diahuebs durante dia e di dos mast pa e sistema di 
radar a bay haito, e biaha aki na KEA. Pa Minister Sikker esaki 
ta un logro grandi pa bienestar y siguridad di pais Aruba y su 
fronteranan. 



STOP 

HUMAN 

TRAFFICKING 


Diabiema 18 di october tabata dia Internacional di prevencion 
y combatimento di contrabanda y traficacion di hende. Minister 
Sikker, conhuntamente cu Fiscal Sra. Wifdeman y Sra. 
Richardson-Baars di e Unit Mensenhandel-Mensensmokkel a 
tene un conferencia di prensa riba e tema. Aspiica entre otro 
cu e Tratado y articulo 2:239 di e Codigo Penal ta hopi amplio, 
y pues ta haya necesario pa consdentisa nos comunidad di 
e dimensionnan cu prevencion, combatimento y e castigonan 
riba e tereno aki ta implica, vooral den cuadro di e situacion 
cu nos ta isla ta pasando den dje dor di e circunstancianan sin 
precedentena hermana pais Venezuela. Durante e conferencia 
a trece ditanti e plannan pa e siguiente periodo unda lo bin cu 
un campana di consdentisacion pa cu e tema di prevencion y 
combatimento di traficacion y contrabanda di hende, y lo bay 
organisa un conferencia. 

I NISTER ArMANDO LAMPE 


MINISTER di Ensehansa, Ciencia y Desaroyo Sosten ibel 


MAESTRO, PROFESION FOR Dl BO CURASON...! 


Mayoria biaha nos ta scucha cu un maestro tin dushi bida, hopi 
dia di vakantie, ta liber desde merdia y asina por menciona mas 
cos. Slnembargo, no scoge e profesion pa e pensamentonan 
robes aki. E profesion di maestro mester saii for di bo curason. 

Studiante Michelle Mendes di aha tres di estudio pa maestro di 
Ensehansa Primano fa comparti su motibo pakico e ta scoge 
pa bira maestro: ‘Amor pa mucha, kier ta parti den formadøn y 
conocementodi un mucha, y alabes contribui pa nos ensehansa 
bay dilanti, ta entre otro e motibonan pakico mi a scoge pa e 
profesion di maestro. Maestro, un profesion unda cu abo por 
haci un impacto positivo riba formacion di un ser humano unda 
cu por saca lo maximo di su potencialidad, Pa por had esaki 
posibe! bo mester ta un maestro cu ta educa, guia, motiva y 
inspira, Aki, abo ta e role-model." 

IPA ta invita tur studiante di havo, vwo y mbo nivel 4 y tur 
otro persona interesa pa cuminsa un estudio pa maestro, pa 
aststi na su Dia Publico, IPA su Dia Pubiico lo ta diasabra dia 

9 di november di lOor di mainta te lor di merdia na JPA{lsaac 
Wagemakerstraat 11, San Nicolas). Durante e Dia Publico, IPA 

10 duna un bistå general di e estudio di Maestro pa Ensehansa 
Primano. Esaki lo tuma luga den forma di un tour na unda 
bo lo ricibi informacion general di e estudio y bishita diferente 
area di formacion p : asina bo haya un bistå completo di kico 
e estudio ta encera. Ademas, lo tin oportunidad pa combersa 
cu nos studiantenan actual. Di e manera aki, bo por scucha 
entre otro for di nan con e transicion di scol secundario pa IPA 
a bay, con nan ta experiencia nan estudio na IRAy sigur haya 
bon tips con pa studia na IPA exitosamente. En corto, bo io 
experiencia e ambiente estudiantil! 

Naturaimente io tin oportunidad pa inscribi como studiante. Pa 
por had esaki mester trece e papel di registro civil (papel di 
AWG 5) y paga un suma di AWG 75,- p’asina cubri e gastonan 
di inscripcion. Si bo a gradua caba, lo mester trece copia di bo 
diploma di sea havo t vwo of mbo nivel 4. Tene cuenta cu pa aha 
academico 2020 - 2021, e estudio pa maestro di ensehansa 
primario ta e unico estudio cu IPA lo ofrece. 

Tambe io tin un É Food & Bake Sale’ organisa pa nos propio 
studiantenan di aha 3. E benta akt tin como meta pa recauda 
fondo pa e studiantenan, cu pronto lo biaha pa exterior. Asina 
nan lo por cumpii cu nan pasantia internacional cu ta un parti 
esendal di e curiculo di 3PA. Di e manera aki. IPA ta brinda 
henter Aruba un dia special di orientadon, yen di informacion 
y actividad. 



Pa mas informacion por tuma contacto cu Studenten 
Services na 5243100 of por bishita nos pagina di facebook 
* In stituto Pedagogico Arubano’ of nos website 
www> ipaarub a. c om * 

MINISTERIO Dl ASUNTONAN GENERAL: 

E siman a habri cu e firmamento di e MoU entre Gobierno di Aruba 
y Citgo. Cu esaki ta cuminsa un etapa nobo. Nos no a eaba di 
negocia e suspension y terminacion di e contract cu Citgo ainda. 
pero awor cu a firma e MoU s Gobierno di Aruba por cuminsa 
busca otro operador mientras cu nos ta negocia e suspension y 
terminacion. 

Un aha pasa, Premiertabata na Sint Maarten pa hunto cu e demas 
paisnan den region firma un proyecto di Union Europeo di €40 
miyon pa e 12 paisnan OCT riba e terenonan di RESILIENCE, 
BiO-DIVERSITY y ENERGY. Siman pasa e team encarga cu 
ehecuta e proyectonan a cuminsa cu bishitanan na Aruba p’asina 
mira di nos teamnan local nos proyectonan riba e area di fortifica 
nos pats contra calamidad, mehora nos bida marino y energia 
sostenible y pagabel. 

Premier a cuminsa cu reunionnan cu Parlamento Hubenil, pa 
scucha kico ta nan preocupacionnan y pa nan duna nan aporte 
na desaroyo di nos pats. Parlamento Hubenil ta un fundacion cu 
a wordo lanta na 2003 basa riba e Tratado di Mucha y ta prepara 
hobennan riba temanan di interes general. Nan ta un grupo di 
hoben hopi bon prepara y hopi motiva. 

Hunto cu coleganan Dangui Oduber y Otmar Oduber, nos a 
efectua apertura di e hotel Hyatt Place na Aeropuerto. Un bunita 
establecimento, cu cambernan espacioso y sala di reunion bon 
ekipa. Un team di empleado hopi motiva bou liderazgo di sra. 
Marta Raven. 

Siman pasa tambe a tuma fuga e entrega di e edificio di 
Bestuurskantoor restaura como monumento den su gloria original. 
Esaki ta nos legado pa nos futuro generacionnan. Un edificio 
cu tabata neglisha y den decadencia total, awor restaura den 
su bunitesa y gloria original. Mescos cu nos a haya e edificio di 
Bestuurskantoor, asina nos a haya e situacion di nos pais tambe: 
neg lisha y den decadencia. Pero cu determinacion y fe cu nos lo 


restaura nos pais tambe den su bunitesa y gloria original pa nos 
futuro generacionnan. 

Parlamentarionan Edgard Vrolijk, Rocco Tjon y Endy Croes a 
entrega na Gobierno copia di e tey di inidativa di Parlamento pa 
regia integridad di mandatarionan. E ley aki ta un parti importante 
di nos maneho ambicioso di integridad. Premier a gradici nan pa 
nan dedieacion y compromiso pa crea un miho Aruba. 

Premier tabata tin e honor di instala e directiva ehecutivo di 
ScGuting Aruba pa e siguiente 3 aha. E organisation tin 500 
miembro reparti den 13 grupo. Premier a gradici tur miembro 
di directiva, tanto saliente como ent rante, y tur e lidernan pa e 
dedieacion y amor pa formå nos muebanan y hobennan den 
scouting, formando lidernan di nos comunidad y creando un miho 
mundo. 

Premier a anuncia cu e siman di 28 october lo ta e siman di 
innovacion. Durante e siman varios organisacton ta organisa 
eneuentronan riba e tema di innovacion, y a invita henter 
comunidad pa participa cu nan ideanan. Premier hunto cu Futura 
lo lansa e proyecto innovativo SUPERNOVA, cu lo enfoca riba 
mucha muhenan den e area di innovacion. Keda pendiente pa e 
siman di 28 october. 

ruilNISTERKO Dl EKSENAN5A: 

Minister di Enseflansa a habri e siman cu apertura di Dia di Estudio 
na Renaissance Convention Center pa tur maestro di scolnan 
preparatorio y e tema tabata SAM, Scol Arubano Multilingual cu 
a keda implementa na tur scol preparatorio fordi augustus ultimo. 

Na auditorio di EP! a tuma luga un dia di information pa 
tur stakeholders tocante Erasmus Plus. Union Europeo ta 
pone fondonan disponibel pa intercambio di studiante y nos 
institucionnan por had mas uzo di e oportunidad aki, p'esey Min 
di Ensefiansa a motiva nos directornan pa aplica pa e fondonan 
aki. 

Na Pilot School Prinses Amalia, Minister di Ensenansa a presencia 
yn les di musica den cuadro di Stichting Lee rorkest Aruba y tabata 
tmprestonanfe con entusiasma y contento e muchanan a participa. 

Minister di Ensenansa a reuni cu cabesantenan di scolnan pubfico 
y a spitca cu cada scol lo scoge nan maestro ambassador pa e 
proyecto digitalisacion y cada scol lo haya un digiboard pa train 
e ambassador cu na su turno lo train su coleganan den cuadro 
di preparacion pa cuminza pone digiboards na mayoria di scol 
pubfico, 

Acera e siman cu presentacion di dos bukl Minister di Ensenansa 
a ris i bi di e autor Noris van Lis Donata un ehemplar di Mi Gran 
Amigo' - Myn Grote Vriend, un historia di un burico skirbi pa 
muchanan. Na BibJioteca Nacional Minister di Ensenansa a risibi 
e bukl Internal Medicat Cases in Aruba 1 for di e autor Dr. Oswald 
Wever cu ta su Memorianan como profesional medico. 

MINISTEREO Dl HUSTICIA SIGU RI DADY INTEGRACION: 

Dialuna 14 di october Minister di Husticia mr. Andin Bikker tabata 
den conferencia di prensa unda el a rechasa e mocion presenta 
pa un miembro di Tweede Kamer. Sr. van Dam, a base di cierto 
incidentenan basicamente a propone pa bay cambia Statuut pa cu 
e tema di Husticia, Minister Bikker a expresa cu e mocion no tin 
base y ta completamente innecesario, ademas Tweede Kamer no 
por dicidi riba e tema pa Aruba, ya cu e islanan ta partnernan igual 
den Reino y di parti di Aruba no tin ningun Entencion pa bay amplia 
articulo 3 di Statuut di Reino. Entretanto Parlamentariø van Dam a 
pone e mocion on hold pa tempo indifini, 

Diamars mainta e prome mast pa e sistema di radar pa KRA a keda 
lanta na Warda di Polis na San Nicolas. Minister Bikker a bay mira 
con e mast a keda y ta hopi contento cu progreso di e trabounan y 
cu pronto e instalacion di e radar pa KPA portuma luga. Diahuebs 
durante dia e di dos mast pa e sistema di radar a bay halto, e biaha 
aki na KiA. Pa Minister Bikker esaki ta un logro grandi pa bienestar 
y siguridad di pais Aruba y su fronteranan, 

Diabierna 18 di october tabata dia Internacional di prevension y 
combatimento di contrabanda y traficacion di hende. Minister Bikker 
conhuntamente cu Ftscal Sra. Wildeman y Sra. Richardson-Baars 
di e Unit Mensenhandel-Mensensmokke! a tene un conferencia 
di prensa riba e tema, A splica entre otro cu e Tratado y articulo 
2:239 di e Codigo Penal ta hopi amplio, y pues ta haya necesario 
pa conscientisa nos comunidad di e dimencionnan cu prevension, 
combatimento y e castigonan riba e tereno aki ta impiica, 
specialmente den cuadro di e situacion cu nos isla ta pasando den 
dje door di e circumstancianan sin precedente na hermana pais 
Venezuela, Durante e conferencia a trece dilanti e plannan pa e 
siguiente periode unda lo bin cu un campaha di conscientisacion 
pa cu e tema di prevension y combatimento di traficacion y 
contrabanda di hende, y lo bay organisa un conferencia, 

MINISTERJO Di TRANSPORTE, COMUNICACION Y 
SECTOR PRIMARI O: 

Diabierna mainta na Directie Luchtvaart a tuma luga e firmamento 
di un permiso pa Aruba Airlines mes por opera y maneha e tipo nobo 
di avion CRJ-2Q0. Minister Chris Romero, como titular di e cartera 
di Transporte, ta gradici e profesionalnan di Directie Luchtvaart 
pa e trabou desplega y na mes momento ta felicita Aruba Airlines 
cu e logro grandi aki. Ta spera cu esaki lo ta un euminsamento pa 
expande e flota di CRJ-200 y tambe cu lo bin destinacionnan nobo. 


MINISTE RI O Dl TUR1SMO, SALUBRIDAD Y DEPORTE: 

Minister Dangui Oduber hunto cu Minister President Evelyn Wever- 
Croes y colega Minister Gtmar Oduber a efeetua e apertura oficial 
di Hyatt Place Airport Aruba. Un bunita proyecto hotelero di un 
inversion di $50 miyon. Remarcabel ta cu 42 dt e 43 trahadonan ta 
local y ta conta cu un gerente general Arubiano, sra. Martha Raven, 
Gobierno di Aruba ta gradici e inversionistanan pa e confiansa 
brinda den nos economia y ta desea nan tur clase di exito. 

Minister Dangui Oduber a anuncia cu e programma exitoso Hoben 
Activo Hoben Feliz ta wordo amplia pa Dakota. E proyecto aki 
a euminsa como un proyecto piloto y debi na e exito a dicidi di 
expande esaki, É proyecto ta duna posibifidad na muchanan y 
hobennan pa despues di orario di scol participa gratis na diferente 
disciplina di deporte. 

Na Sport centrum SN e ta euminsa 20 october y na Dakota fo 
euminsa 21 october. 

ARUB1G ta den su fase final. É LB nan ta cla y to wordo manda pa 
Raad van Advies. Den e luna nan tras di lomba a prepara esaki, a 
prepara e registro y tambe e website di ARUBIG. E backoffice ta 
cla y falta pa Raad van Advies duna su conseho. Minister Dangui 
Oduber ta comprometi pa esaki bira un realidad. 

FADA a celebra 35 aha y durante e ocaston aki Minister Dangui 
Oduber a felicita e bestuur, director y trahadonan y sigur gradici e 
fundadoman. FADA ta hopi importante den e iucha contra droga. 

MIN ISTE RI O DI FINANSA, ASUNTONAN ECONOMICO 
Y GULT URA: 

É sfman aki Minister Ruiz-Maduro tabata presente na e Annual 
Meetings di IMF y World Bank na Washington. E mandatario a reuni 
cu e departamento ftscal di IMF riba e analisis cu nan ta bin haci 
pa Aruba riba gasto di persona! di Gobierno. E analisis aki lo tuma 
luga entre 6 y 19 di november proximo. Ta importante pa nos por 
haya un bistå concreto di e componentenan di e gastonan relata 
na persona!. Gobierno ta trahando na un manera serio pa baha 
gasto di personal y e recomendacionnan cu lo surti di e analisis aki 
por yuda bon den e toma y ehecucion di e dectcionnan necesario. 

Minister Ruiz-Maduro a reuni tambe cu Banco Mundtal riba nan 
faetfinding mission' na Aruba dianan 28 te cu 30 di october 
proximo riba ’cost of doing business' na Pais Aruba. Esaki lo ta 
un analisis preÉiminario cu lo wordo sigui pa uno mas avansa den 
cual fo compara Aruba su costo di haci negoshi cu 90 otro Fais na 
mundo, E mtsion aki lo indica kico por wordo haci pa eltmina Ted 
tape 1 pa asina por reduci gasto pa haci negoshi. 

Den e cuadro di fortalece departamentonan vital pa Pais Aruba, 
Minister Ruiz-Maduro a reuni cu e Departamento di Estadistica di 
IMF pa asina pidi nan asistencia pa e clasiftcacion di informacion 
financiero di Pats Aruba por wordo haci conforme e standard 
internacional di IMF pa cu Government Financial Statistics (GFS), 
Esaki ta necesario pa asina nos data ftnanciero por wordo comptla 
y tambe compara segun standardnan internacional cu ta facilita e 
trabou di evatuacion fsnanciero y economico di nos Pats y tambe 
ta haci cu e cifranan di finansa di Gobierno ta cuadra cu e cifranan 
produci pa Banco Central. Gobierno lo percura pa empleadonan di 
Departamento di Finansa haya curso di capacitacion online di IMF. 
Akeda palabra cu e Departamento di Estadistica di IMF lo euminsa 
evalua e informacion financiero di Aruba cu ya ta disponibel caba 
na IMF y pa otro aha lo bin cu un mision Aruba pa asina brinda 
Aruba recomendacion riba e clasificacion di informacion financiero 
conforme e sistema di GFS. 

Minister Ruiz-Maduro a reuni cu sr Aasim Husain kende ta e 
Deputy Director dl e Western Hemisphere hunto sr Yasser Abdih 
kende ta e Mission Chief pa Aruba hunto cu su team, sr Ali Al-Sadiq 
y sra, Caroline Flodberg, cu ta evalua nos Pais pa IMF, Durante e 
reunion hunto cu ehecutivonan di Banco Central di Aruba, nos a 
brinda un update di e situacion financiero di Pats Aruba E ultimo 
evaluacion di IMF di Aruba tabata positivo y hunto cu esaki Aruba 
ta hayando asistencia technico di IMF riba di fe rente tereno pa 
asina por mehora nos sistema fiscal y financiero. Ta importante pa 
menciona cu Aruba awor lo word o tnclui tambe den in vestig acionnan 
comparativo di IMF manera e 'Week on the Beach index 1 cu ta 
compara e costo relata na un siman di vakantie na e islanan den 
Caribe. Aruba lo wordo inclui tambe den un estu dio comparativo di 
IMF riba e ’spillover effect 1 di Venezuela hba e Paisnan di e region 
pa asina brinda un bistå con e Paisnan den cercania di Venezuela 
ta wordo afecta pa e situacion na e Pats. 

Hunto cu ehecutivonan di Banco Central di Aruba Minister Ruiz- 
Maduro a reuni cu e ’Monetary and Capital Markets Department di 
IMF riba e maneho di debe di Pais Aruba. E debe di Pais Aruba ta 
uno grandi y pesey nos mester tin un plan con nos ta bay atende 
cu esaki den termino medio y largo pa asina e debe halto aki no 
sigui afecta e credibiiidad financiero di Aruba y speciafmente e 
bienestardi nos Pueblo. E mandatario di finansa ta contento di por 
anuncia cu nos a logra pa IMF e ana fiscal aki ainda asisti Aruba 
den un diagnostico di nos portfolio di debe y tambe pa nan yuda 
nos pa traha un plan integral pa e maneho di debe di Pais Aruba e 
tempo nos dllanti. Un plan asina sigur lo contribui na e credibiiidad 
financiero di nos Pais y na bienestar di Pueblo di Aruba. 

Minister Ruiz-Maduro a reuni ademas cu sn Koen Davidse kende 
ta un Drrector Ehecutivo di Banco Mundial cu ta representa, entre 
otro, e interesnan di Reino na World Bank, Cu n'e nos a repasa 
e trabounan cu Banco Mundial ta yudando Aruba cu n'e y e 
posibilidadnan pa por sigui ricibi mas ayudo technico. 

E mandatario a reuni tambe cu sr. Richard Doombosch kende ta 
Alternate Exeeutive Director na IMF y ta atende cu e asuntonan di 
e Paisnan den Reino Hulandes na IMF, Aconbersa riba trabounan 
cu IMF ta asisti Aruba cu n'e riba e tereno fiscal y a gradici pa e 
asistencia technico cu pronto Aruba ta bay haya riba Wage Bill/ 
'Government Financial Statistics 1 y ’Debt Management.’ 

Minister Ruiz-Maduro a atende tambe e 'Bankiersdineri cu e 
Embahador Hulandes na Washington a ofrece pa e delegacion di 
Reino Hulandes cu ta presente pa e reunion anual di IMF y Banco 
Mundial, Tabata un rato ameno den compania di e Embahador 
Haspels, Ministernan Kaag y Hoekstra di Hul anda , Minister 
Gijsbertha di Corsou, Ministernan Plenipotenciario Croes di Aruba 
y Prens di Corsou y demas invitado di e mundo bankero di Hulanda . 


Den un setting mas informal, Minister Ruiz-Maduro a reuni cu sr. 
Hassanali Mehran kende a yuda funda Aruba su Banco Central y a 
yuda lanta Aruba Investment Bank. Sr. Mehran a traha pa hopi aha 
como consehero na IMF y a traha tambe riba un rapport pa Aruba 
su finansas publico. 

Minister Ruiz-Maduro ta gradici nos Minister Plenipotenciario 
na Washington sra, Joselin Barosso-Croes pa su asistencia y 
coordinacion di e trabounan durante e Reunionnan Anual di Fondo 
Monetario tntemacional y Banco Mundial. 

MINJSTERIO ASUNTO SOCIAL Y LABOR: 

Reunion entre Minister Glenbert Croes cu Lurtenant Kolonel Sr. 
van Beekhuizen a tuma luga riba entre otro e continuacion di SVT 
- Formacion Social. E proximo trayecto di Formacion Social ta 
cuminsa na februari 2020. 

E ana aki a amplia Formacion Social un poco mas. Si antes 
solamente hobennan sin diploma por a bin na remarca, e biaha aki 
riba iniciativa di Minister Glenbert Croes, lo duna hobennan cu tin 
un diploma di educacion secundario pero cu no por a sigui studia 
of cu no por haya un trabcu, tambe e oportunidad pa pasa den e 
trayecto di Formacion Social, 

£ hoben cu diploma cu pasa door di e trayecto di Formacion Social 
por tin e oportunidad di forma parti di Arumil semper y cuando ta 
cumpli cu tur rekisito y exigencia. 

Minister Glenbert Croes a haya presentacion di un initiativo nobo 
di A-VET conhuntamente cu e departamenlo Jongeren Loket di 
Asunto Social den cuadro di Social Crisis Plan, 

BRISA {Brinda Respaldo Innovativo y Sostenibel pa Aruba) ta 
pa tur ciudadano cu ta riba asistencia social of cu ta inactivo riba 
mercado laboral di Aruba. 

Minister Glenbert Croes y e team di Sociaal Cnsisplan a haci 
un presentacion na e Parlamentario Hulandes di D66 Sra. Antje 
Diertens. Poco ta esnan na Hulanda cu ta na altura di con delicado 
e situacion social na Aruba ta. E miembro di Tweede Kamer 1 awor 
sa con importante e Social Crisisplan ta. Nos no por bira cara ni 
ignora mas. 

Mientras tanto ta conoci cu CAFT no ta contento cu Gabinete 
Wever Croes, a dicidi pa atende su problemanan social cu ta 
grave. Contrario na e Goblerno anterior Gabinete Wever Croes 
ta pone e ser humano na prome luga mientras cu ta haciendo 
ehercicionan sobre humano pa rescata Aruba di un derumbe 
financiero, Gabinete Wever Croes ta logrando esaki tambe. 

